CELEX: 62015TN0752
Language: fi
Date: 2015-12-22 00:00:00
Title: Asia T-752/15: Kanne 22.12.2015 – European Dynamics Luxembourg ja Evropaïki Dynamiki v. komissio

22.2.2016   
            
            
               FI
            
            
               Euroopan unionin virallinen lehti
            
            
               C 68/40
            
         Kanne 22.12.2015 – European Dynamics Luxembourg ja Evropaïki Dynamiki v. komissio
   (Asia T-752/15)
   (2016/C 068/51)
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg SA (Luxemburg, Luxemburg) ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat M. Sfyrí ja C. Dede)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan niille 29.10.2015 päivätyllä kirjeellä tiedoksi annetun Euroopan komission päätöksen DIGIT/R/3/SDP/PT 5107460 (2015), jolla komissio luokitteli kuudennelle sijalle kantajien tarjouksen, joka koski yhtä kolmesta yksittäisestä osasta – ja erityisesti osaa nro 3 – avoimessa hankintamenettelyssä nro DIGIT/R3/PO/2015/0008, jonka nimi on ”Support and consulting services for technical informatics staff IV (STIS IV)”
            
         
               —
            
            
               velvoittamaan komissio korvaamaan vahingon, joka kantajille aiheutui siitä, että ne menettivät mahdollisuuden tulla luokitelluksi ensimmäiselle sijalle STIS IV -puitesopimuksen 3 osan osalta, ja
            
         
               —
            
            
               velvoittamaan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajien mukaan riidanalainen päätös on kumottava, koska sen perustelut ovat puutteelliset: i) kantajien teknisen tarjouksen arvioinnin osalta; ii) niiden syiden osalta, joiden vuoksi niiden yhtiöiden ja konsortioiden, joiden tarjoukset hyväksyttiin, hintatarjouksia ei pidetty epätavallisen alhaisina, ja koska komissio rikkoi sopimusasiakirjoja ja unionin oikeutta ilmeisten arviointivirheiden olemassaolon osalta.